stanford-oval/wikipedia huggingface dataset:
Debra Messing
Ura

Uransa alkuaikoina Messing näytteli muutamassa näytelmässä ennen pääsyään tv-sarjaan NYPD Blue, johon hän suoritti vierailuja usean jakson verran. Hänen ensimmäinen elokuvansa oli Rakkauden pilvitarha. Se valmistui vuonna 1995. Elokuva toi Messingille näkyvyyttä ja sen avulla hän sai toisen pääosan sarjasta Ned and Stacey. Sarjaa tehtiin kahden tuotantokauden verran vuosina 1995–1997. Tuona aikana Messing myös vieraili muun muassa suositussa tv-sarjassa Seinfeld.
Vuonna 1998 Messing sai osan Grace Adlerina NBC:n uudessa komediasarjassa Will & Grace. Sarjasta tuli suuri hitti ja se toi vuosien varrella Messingille useita palkintoja ja ehdokkuuksia. Hän oli kuusi kertaa parhaan naispääosan Golden Globe -ehdokkaana ja viisi kertaa parhaan naispääosan Emmy-ehdokkaana. Golden Globea Messing ei voittanut kertaakaan, mutta Emmyn hän sai vuonna 2003. Will & Grace lopetettiin vuonna 2006, jonka jälkeen Messing on jatkanut uraansa valkokankaan puolella.
Vuonna 2012 Messing näytteli Smash-televisiosarjassa merkittävää sivuosaa.
Yksityiselämä

Messing on ollut naimisissa näyttelijä-käsikirjoittaja Daniel Zelmanin kanssa vuodesta 2000 lähtien. Heillä on yksi lapsi (s.2004). Pari muutti erilleen ja haki avioeroa vuonna 2011. Se myönnettiin kesäkuussa 2012. Messing alkoi seurustelemaan Smash-vastanäyttelijänsä Will Chasen kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Debra Messing Internet Movie Databasessa. (englanniksi)
Debra Messing NNDB:ssä
Djelfa

| Djelfa |
| --- | --- |

 Djelfa
 Koordinaatit: 34°40′N, 3°15′E 
Valtio:  Algeria
Maakunta:  Djelfan maakunta
Perustettu:  1852
Korkeus:  1100 m
Väkiluku (2008):  265 833
Aikavyöhyke:  UTC+1
Infobox OKVirheellinen NIMI-arvo: 
Djelfa on kaupunki ja samannimisen maakunnan keskus Algeriassa. Kaupungin väkiluku on noin 266 000 (2008).
Kaupunki sijaitsee 1100 metrin korkeudessa ylänköalueen ja Saharan rajamailla. Se on perustettu ranskalaiseksi varuskuntakaupungiksi vuonna 1852. Alue tunnetaan neoliittisista kivipiirroksistaan.
Djelfassa on lämpimintä heinä- ja elokuussa, jolloin päivän keskilämpötila vaihtelee 18 °C:n ja 33 °C:n välillä. Viileintä on tammikuussa, jolloin päivän keskilämpötila vaihtelee 0 °C:n ja 10 °C:n välillä. Vuosittainen sadanta on noin 320 millimetriä.
Aiheesta muualla

Kuvia tai muita tiedostoja aiheesta Djelfa Wikimedia Commonsissa
Yoyogi-puisto

Yoyogi-puisto on yksi Tokion  suurimmista puistoista. Siellä on laajoja nurmikenttiä, lampia ja metsäalueita. Puisto tunnetaan etenkin neidonhiuspuumetsästään, jolla on upea syysväri. Siellä kasvaa myös kirsikkapuita.
Puisto oli aikoinaan sotilasosastojen paraatikenttä, toisen maailmansodan jälkeen sinne rakennettiin amerikkalaisten sotilaiden parakkeja. Vuonna 1964 siitä tuli Tokion olympialaisten olympiakylä, ja vuodesta 1967 alkaen se on ollut yleinen puisto.
Puiston itäisellä portilla on joka sunnuntai amerikkalaisen musiikin, kuten rockabillyn, harrastajien tapaamispaikka.
Aiheesta muualla

Kuvia tai muita tiedostoja aiheesta Yoyogi-puisto Wikimedia Commonsissa
Corwin

Corwin tarkoittaa seuraavia:
Thomas Corwin (1794–1865), yhdysvaltalainen poliitikko
Norman Corwin (1910–2011), yhdysvaltalainen käsikirjoittaja
USRC Thomas Corwin, Yhdysvaltojen laivaston alus
USS Corwin, Yhdysvaltojen sisällissodan aikainen alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Corwin”, voi hakea sivunnimihaulla, laajalla sivunnimihaulla tai tekstihaulla.
Yelmekin kieli

| Yelmek> Tiedot |
| --- | --- |
Alue:   Länsi-Papua, Indonesia
Puhujia:  800
Sija:  ei 100 suurimman joukossa
Kielitieteellinen luokitus
Kielikunta:  Bulakajoen kielet
ISO 639-3:  jel
 Ohje 
Yelmek on Indonesiassa, Länsi-Papualla, puhuttava kuoleva kieli. Kielen lähin, ja ainoa tunnettu, sukukieli on maklew. Kielellä on arviolta 800 puhujaa.
Kielellä ei ole kirjoitettua standardia.
Fonologia > Konsonantit

|  |  | Bilabiaali | Alveolaari | Palataali | Velaari |
| --- | --- | --- | --- | --- | --- |
| Nasaali | Nasaali | m | n |  | ŋ |
| Klusiili | norm. | p | t |  | k |
| Klusiili | prenasaalinen | mb | nd |  |  |
| Lateraali | Lateraali |  | l |  |  |
| Puolivokaali | Puolivokaali | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | i | u |
| Puolisuppea | e | ə | o |
| Puoliavoin | ɛ | ə |  |
| Avoin |  | a |  |
Lähde:
Sanasto

| Yelmek | Suomi |
| --- | --- |
wai: käsi
num: koira
opo: silmä
wodo: jalka
ŋadöl: nimi
alemu: aurinko
wi: yö
uko: maa
Lähde:
Diabetes South Africa

Diabetes South Africa on vuonna 1969 Etelä-Afrikan diabeetikoiden tukemista ja näiden etujen ajamista varten perustettu yleishyödyllinen yhteisö. Sillä on kansallinen toimisto Johannesburgissa sekä useita ensisijaisesti vapaaehtoisten vetämiä haaratoimistoja ja pienempiä paikallisosastoja.
Diabetes South Africa on Kansainvälisen diabetesliiton jäsen.
Corvin-negyedin metroasema

Corvin-negyed on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1976. Se tunnettiin aiemmin nimellä Ferenc körút.
Wynton Kelly

Wynton Kelly
Wynton Kelly (2. joulukuuta 1931 – 12. huhtikuuta 1971) oli yhdysvaltalainen jazzpianisti, joka tuli tunnetuksi levytysten sessiopianistina sekä etenkin trumpetisti Miles Davisin kanssa tekemästään yhteistyöstä 1959–1963.
Suosittuna sessiopianistina Kelly soitti valtavalla määrälla tunnettujen jazz-artistien äänitteitä, kuten Julian Cannonball Adderleyn, John Coltranen, Dizzy Gillespien ja Wayne Shorterin levyillä. Hänellä oli helposti tunnistettava blues- ja bebop-henkinen sävelkieli, sekä vahvasti eteenpäin svengaava rytminkäsittely.
Djebel Irhoud

Jebel Irhoud-1, ihmisen kallo.
Djebel Irhoud (Jebel Irhoud) on Marokossa sijaitseva arkeologinen alue, josta on löydetty nykyihmisen eli Homo sapiensin 300 000 vuotta vanhat fossiilit. Ne ovat 100 000 vuotta vanhemmat kuin aiemmin Itä-Afrikasta Etiopian Omo Kibishistä löydetyt vanhimpina pidetyt nykyihmisen fossiilit.
Djebel Irhoudista löydettyjä kivityökaluja.
Jebel Irhoudista löydettiin ensimmäiset fossiilit jo 1960-luvulla. Vuonna 2004 alueella aloitettiin uudet kaivaukset. Kaivauksia johti Max Planck -instituutin Leipzigissa toimivan evoluutioantropologian yksikön paleoantropologi Jean-Jacques Hublin. Fossiileja oli löytämässä myös Marokon INSAP-instituutin tutkimusryhmä, jota johti Abdelouahed Ben-Ncer. Löydettyjen fossiilien joukossa on viiden eri yksilön luita: muun muassa kallon osia, osa alaleukaa, hampaita ja pitkiä luita. Lisäksi löydettiin eläinten luita ja kivityökaluja. Löydöksiä tutkimalla saatiin määriteltyä tarkka aika jolloin nykyihminen asui Djebel Irhoudissa.
Jean-Jacques Hublin esittelee kallolöytöä vuonna 2017.
Hublin ryhmineen teki satoja erilaisia mittauksia, kerroskuvauksia ja tilastollisia analyysejä löytyneiden fossiilien kasvonpiirteistä. Ne paljastivat, että 300 000 vuotta sitten esi-isien kasvonpiirteet olivat lähestulkoon samanlaiset kuin nykyihmisellä. Kallo oli vain hieman pitkulaisempi.
Aiheesta muualla

Kuvia tai muita tiedostoja aiheesta Djebel Irhoud Wikimedia Commonsissa
Debra Granik

| Debra Granik |
| --- | --- |
 Debra Granik Deauvillen elokuvajuhlilla vuonna 2010.
Henkilötiedot
Syntynyt: 6. helmikuuta 1963 (ikä 61) Cambridge, Massachusetts, Yhdysvallat
Ammatti:  elokuvantekijä
Aiheesta muualla
IMDb 
Elonet
Debra Granik (s. 6. helmikuuta 1963 Cambridge, Massachusetts, Yhdysvallat) on yhdysvaltalainen itsenäinen elokuvantekijä.  Hän on saanut useita palkintoja Sundancen elokuvajuhlilla, muun muassa parhaan lyhytelokuvan palkinnon 1998 elokuvasta Snake Feed (Granikin ensimmäinen elokuva, jonka hän teki opiskellessaan New Yorkin yliopistossa), Dramatic Directing Awardin vuonna 2004 ensimmäisestä pitkästä elokuvasta  Down to the Bone (riippuvuuksia käsittelevä elokuva, jonka hän käsikirjoitti Richard Liesken kanssa) ja tuomariston suuren palkinnon draamaelokuvasta. Hän sai myös tuomariston palkinnon Deauvillen yhdysvaltalaisen elokuvan festivaaleilla 2010 toisesta pitkästä elokuvastaan Winter’s Bone. Daniel Woodrellin romaaniin perustuva elokuva on ehdokkaana myös usean Oscar-palkinnon saajaksi.
Granik pitää sodanjälkeisestä eurooppalaiselokuvasta ja realistisista 1960-luvun alun brittiläisistä elokuvista. Hän kuvaa omaa tapaansa tehdä elokuvia neorealistiseksi italialaisessa hengessä. Myös 1970-luvun amerikkalaiset ohjaajat ovat hänelle läheisiä. Hänellä on hyvin alkutekijöissään idea elokuvasta Peppi Pitkätossusta. Hollywoodista hän ei ole kiinnostunut, vaikka Hollywood on hänestä.
Elämä ja koulutus

Granik vietti lapsuutensa Washingtonissa. Hän suoritti B.A.-tutkinnon Brandeisin yliopistossa 1985 pääaineenaan yhteiskuntatieteet. Myöhemmin hän suoritti MFA:n New Yorkin yliopistossa elokuvan jatko-opistojen ohjelmassa (Tisch School of the Arts).  Granikin isoisä on televisioalan uranuurtaja Theodore Granik (1907–1970).
Aiheet

Haastattelija Jeremiah Kippille Granik kertoi haasteista, joita liittyy hänen riippuvuuksista tekemäänsä elokuvaan Winter’s Bone. Hän luonnehti perinteisiä aiheeseen liittyviä elokuvia siten, että päähenkilö joutuu pohjalle mutta nousee sieltä, mutta todellisuudesta jokainen asiasta jotakin tietävä tietää, että käyrä on kuin sahanterä, ylös alas, sillä harva nousee ensimmäisellä, tuskin vielä toisellakaan yrityksellä. Sen esiin tuominen pitkässä elokuvassa on Granikin mukaan todellinen haaste. Granik kertoo, että elokuva sai Euroopassa hyvän vastaanoton ja paljon katsojia, toisin kuin Yhdysvalloissa, jossa pelättiin yleisön reaktioita. Hän kuitenkin kiittää elokuvan levittäjiä, jotka rohkenivat tarttua haasteeseen.
Valikoitu filmografia

| Vuosi | Alkuperäinen nimi | Genre | Tehtävä |
| --- | --- | --- | --- |
| 1997 | Snake Feed | Lyhytelokuva | Käsikirjoittaja, ohjaaja, tuottaja |
| 2004 | Down to the Bone | Draamaelokuva | Käsikirjoittaja, ohjaaja |
| 2010 | Winter’s Bone | Draamaelokuva | Käsikirjoittaja, ohjaaja |
| 2014 | Stray Dog | Dokumentti | Käsikirjoittaja, ohjaaja |
| 2018 | Leave No Trace | Seikkailuelokuva | Käsikirjoittaja, ohjaaja |
Aiheesta muualla

Debra Granikin haastattelu Filmmakerissa (englanniksi)
Down to the Bone -elokuvan sivusto (englanniksi)
Debra Granik Internet Movie Databasessa. (englanniksi)
Interview with Debra Granik regarding Winter's Bone in The A. V. Club (englanniksi)
"A Director Ever in Search of Survivors," Ella Taylor, The New York Times, 30.4.2010 (englanniksi)
Moon, Michael and Colin Talley. "Life in a Shatter Zone: Debra Granik's Film Winter's Bone." Southern Spaces, 6.12.2010 (englanniksi)
Yrjö M. Lehtonen

Yrjö Matti Lehtonen (s. 4. toukokuuta 1930 Helsinki) on suomalainen eläköitynyt diplomi-insinööri, yrittäjä ja yritysjohtaja, joka on saanut teollisuusneuvoksen arvonimen.
Lehtosen vanhemmat olivat valimoyrittäjä Matti Lehtosen poika toimitusjohtaja Bernhard Matias Lehtonen ja Aune Irene Westerback. Hän avioitui 1954 konttoripäällikkö, merkonomi Anna Leena Kaivolan kanssa. Lehtonen tuli ylioppilaaksi Töölön yhteiskoulusta 1948 ja valmistui diplomi-insinööriksi Teknillisen korkeakoulun metallurgian opintosuunnalta 1956. Hän oli Rauta- ja Metallivalimo Suomi Ky:n, vuodesta 1974 Rauta- ja Metallivalimo Suomi Oy, vuodesta 1976 Suomivalimo Oy ja vuodesta 1989 JOT-yhtiöt Oy, metallurgi 1956–1960, tekninen johtaja 1960–1971, varatoimitusjohtaja 1970–1972, toimitusjohtaja 1973–1991 ja hallituksen puheenjohtaja 1985–1992.
Lehtonen oli Santasalo-Vaihteet Oy:n, vuodesta 1993 Santasalo-JOT Oy ja vuodesta 1999 Componenta Oyj, hallituksen puheenjohtaja 1987–2000 ja sitten vielä yrityksen vanhempi neuvonantaja. Lehtonen oli myös Pommisuoja Oy:n ja Malmin Puutyö Oy:n toimitusjohtaja, ja hänellä oli työuransa aikana lukuisia liike-elämän ja muita luottamus- ja asiantuntijatehtäviä. Teollisuusneuvoksen arvonimen Lehtonen sai 1981.
Diabetologia

Diabetologia on lääketieteen osa-alue, joka tutkii diabetesta sekä sen diagnostiikkaa, hoitoa ja seurantaa. Diabetologiksi kutsutaan lääkäriä tai endokrinologian tutkijaa, joka on saanut erikoiskoulutusta tai hankkinut erityistä ammatillista kokemusta diabeteksesta.
Suomessa diabetologeja edustaa Suomen Diabetestutkijat ja Diabetologit ry. Esimerkiksi Saksassa diabetologin muodollisen pätevyyden osoittaa Saksan diabetesliiton myöntämä sertifikaatti. Euroopan tasolla diabetologiaa edistää European Association for the Study of Diabetes, joka myöntää muun muassa Claude Bernard -palkintoa tunnustuksena innovatiivisesta johtajuudesta ja elinikäisistä saavutuksista diabeteksen tutkimuksen alalla.
Diabetologian alan tieteellisiin julkaisuihin lukeutuvat Diabetology, Journal of Diabetology ja European Association for the Study of Diabetesin Diabetologia. Diabetologian alan historiaa on käsitelty muun muassa V. Jörgensin ja M. Portan toimittamassa teoksessa Unveiling Diabetes – Historical Milestones in Diabetology (Karger Publishers, 2020).
Diabetologian uranuurtajiin kuului Elliott P. Joslin, joka muun muassa loi ensimmäisen diabetesrekisterin ja käynnisti diabeteksen epidemiologisen tutkimuksen.
Diablo

Diablo tarkoittaa seuraavia asioita:
Diablo, suomalainen metalliyhtye
Diablo , videopelisarja
Diablo, sarjaan kuuluva videopeli
Diablo, hahmo Marvel-kustantamon sarjakuvamaailmassa.
El Diablo, hahmoja DC Comicsin sarjakuvissa
Lamborghini Diablo, Lamborghinin valmistama automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diablo”, voi hakea sivunnimihaulla, laajalla sivunnimihaulla tai tekstihaulla.
Cory Bernardi

Cory Bernardi.
Cory Bernardi (s. 6. marraskuuta 1969 Adelaide) on australialainen poliitikko ja entinen soutaja. Hän oli nuorena Australian maajoukkueen jäsenenä maailmanmestaruuskilpailuissa. Myöhemmin hänestä tuli liikemies ja talousneuvoja. Vuosina 1998–2000 hän toimi Etelä-Australian liberaalipuolueen johdossa ja vuosina 2005–2006 liberaalipuolueen valtakunnallisena varapuheenjohtajana.
Bernardi jätti liberaalipuolueen vuonna 2017 ja perusti oman Australian Conservatives -puolueensa. Hän on istunut Australian senaatin jäsenenä vuodesta 2006.
Soudun maailmanmestaruuskilpailuissa Bernardi kilpaili Bledissä vuonna 1989 perämiehettömässä nelosessa ja sijoittui B-finaalin neljänneksi eli kokonaistuloksissa kymmenenneksi.
Aiheesta muualla

Bernardin kotisivut (Arkistoitu – Internet Archive). (englanniksi)
Bernardi parlamentin sivuilla. (englanniksi)
Decontrol

| Decontrol Discharge |
| --- | --- | --- |

EP-levyn tiedot
 Julkaistu: 1980
 Formaatti: 7" vinyyli
 Tuottaja(t): John Brierley, Mike Stone
 Tyylilaji: Hardcore Punk
 Levy-yhtiö: Clay
Dischargen muut julkaisut
| Fight Back 1980 | Decontrol 1980 | Never Again (EP) 1982 |
Decontrol EP on hardcore punk -yhtye Dischargen kolmas EP-levy, joka julkaistiin vuonna 1980.
EP:n kappaleet

Decontrol
It’s No T.V. Sketch
Tomorrow Belongs to Us
Kokoonpano

Cal – laulu
Bones – kitara
Rainy – basso
Tezz – rummut
Aiheesta muualla

Discogs
Warwick

| Warwick Warwick |
| --- | --- |
 Warwickin linnasta avautuva näkymä Warwickin keskustaan.
 fiWarwick 
 52°17′N, 1°35′W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Warwickshire
Hallinnon tyyppi:  Hallintopiiri
Maantiede
Kokonaispinta-ala:  9,43 km²
Metropolialue:  283 km²
Korkeus merenpinnasta:  73  m
Väestö
Väkiluku (2017):  32 718
Väestötiheys:  3 470 as./km²
Metropolialue:  140 282
Metropolialueen väestötiheys:  496 as./km²
 www.warwickdc.gov.uk 
Warwick on noin 33 000 asukkaan kaupunki ja 140 000 asukkaan hallintopiiri Warwickshiren kreivikunnassa Keski-Englannissa lähellä Birminghamia. Hallintopiiri sijaitsee Länsi-Midlandsin metropolikreivikunnan eteläreunalla, Coventryn teollisuuskaupungin vieressä, ja sen eteläpuolella on maaseutuvoittoinen Stratford-on-Avonin hallintopiiri. Hallintopiiriin kuuluu Warwickin kaupungin lisäksi Kenilworthin linnakaupunki ja Leamington Span kylpyläkaupunki, joista jälkimmäinen toimii sen hallinnollisena keskuksena.
Warwickin kaupungin perusti Avonjoen ylityspaikkaan Alfred Suuren tytär Ethelfleda vuonna 914. Normannivalloituksen jälkeen Vilhelm Valloittaja nimitti ensimmäisen Warwickin jaarlin, ja linnan paikalle rakennettiin paaluvarustus ja vallihauta. Kaupungin ympäri rakennettiin keskiajalla muuri, josta on jäljellä kaksi porttia. Vuonna 1694 kaupungissa riehui tulipalo, joka tuhosi ison osan keskiaikaisista rakennuksista – pääosa nykyisestä rakennuskannasta on 1700- ja 1800-luvuilta.
Warwickin linna rakennettiin pääosin 1300- ja 1400-luvuilla, ja se on yhä kaupungin suosituin nähtävyys. Vuodesta 1978 lähtien linnan on omistanut Tussaudin vahakabinettia hallinnoiva yhtiö, joka on tehnyt linnasta tuhansia turisteja vetävän nähtävyyden. Siellä on taistelunäytöksiä ja vahanukkekuvaelmia.
Warwickin yliopistossa on kaikkiaan noin 26 500 opiskelijaa.
Aiheesta muualla

Kuvia tai muita tiedostoja aiheesta Warwick Wikimedia Commonsissa
Yrjö Melasniemi

Yrjö Arthur Melasniemi (ent. Hellén; 1. heinäkuuta 1888 Kuorevesi – 18. elokuuta 1979 Salo) oli suomalainen yritysjohtaja ja maanviljelijä, joka sai maanviljelysneuvoksen arvonimen vuonna 1948. Hän teki elämäntyönsä sokerijuurikkaan viljelyn ja jalostamisen parissa Salon Sokeritehtaan toimitusjohtajana 1933–1959.
Melasniemin vanhemmat olivat kanttori-urkuri, torppari Samuel Hellén (aiemmin Niemelä) ja Helena Mathilda Lindholm ja puoliso vuodesta 1929 konttoriapulainen Aili-Tellervo Jokela. Yrjö Melasniemi pääsi ylioppilaaksi Heinolan yhteiskoulusta vuonna 1909 ja suoritti Helsingin yliopistossa agronomin tutkinnon pääaineenaan kotieläinoppi vuonna 1913. Valmistuttuaan hän toimi opettajana Länsi-Uudenmaan kansanopistossa. Melasniemi siirtyi Uudenmaan läänin maanviljelysseuran karjatalouskonsulentiksi ja vuonna 1917 Hämeen-Satakunnan maanviljelysseuraan samaan tehtävään. Vuonna 1919 Melasniemi siirtyi Suomen Raakasokeritehdas Oy:n Salon tehtaan palvelukseen juurikassokerin valmistamiseen. Melasniemi nimitettiin vuonna 1933 yhtiön toimitusjohtajaksi, ja hän toimi Salon Sokeritehtaaksi vuonna 1956 nimensä muuttaneen yrityksen johtajana yli neljännesvuosisadan.
Melasniemi viljeli 1929–1945 omistamaansa Heikkilän tilaa Vihdissä ja toimi Uskelassa sijainneen ja Kärkän tilan hoitajana 1940–1952. Hän toimi useiden sokeritehtaiden johtoelimissä ja oli valtioneuvoston sokerikomitean jäsen 1947–1951.
Decora

Decora on alun perin Japanissa syntynyt katutyyli, mutta 2000-luvulla decora on yleistynyt myös suomalaisten, varsinkin nuorten tyttöjen keskuudessa. Decoran nimi tulee englanninkielen sanasta decorate, “koristella”.
Katutyylille tyypillisesti decorassa ei ole yhtäläisiä sääntöjä pukeutumisen suhteen, vaan tyyli on varsin vapaata.
Tyyli on yleispiirteiltään värikäs, pirteä, iloinen ja hieman lapsellinen. Usein värit decora-asuissa ovat iloisia ja kirkkaita, eikä värien yhdistelyä kaihdeta. Ehdottomasti yleisin väri decorassa on kuitenkin pinkki. Myös kerrospukeutuminen koetaan usein tärkeäksi harrastajien keskuudessa, ja usein asukokonaisuudet sisältävät runsaasti koruja, pinnejä sekä maskotteja. Usein decoralla näkeekin mukana esimerkiksi pehmoleluja. Myös kaikki glitterit ovat yleisiä decorassa ja usein decorat ovatkin liimanneet kasvoihinsa timanttitarroja.
Tyylin luoja

Decoran syntymisessä hyvin tärkeää roolia on esittänyt japanilainen tv-juontaja, laulaja ja vaatesuunnittelija Tomoe Shinohara. Shinohara nousi pinnalle 90-luvun puolivälissä, jolloin monet decoraan pukeutuvat nuoret käyttivät tyylistään nimeä shinorer (shinorer on yksi Shinoharan lempinimistä). Tomoe tekee suurimman osan vaatteistaan itse, ja monet decorat harrastavat samaa. Shinohara puhuu ja laulaa yleensä tarkoituksellisesti pirteällä, hieman pikkuoravamaisella äänellä.
Alalajit

Decoran alalajeista kiistellään harrastajien keskuudessa,  mutta monet nimeävät decoralle ainakin kaksi alalajia; romantic decoran eli romadecon (“romanttinen decora”) sekä dark decoran (“synkkä decora”).
Romantic decora on nimensä mukaisesti romanttisempaa kuin tavallinen decora. Romadecoon yhdistetään usein lolita-tyylisiä vaatteita ja asusteita decoravaatteiden lisäksi. Dark decora puolestaan tunnetaan tummasta värimaailmastaan. Suosituimpia värejä ovat musta, harmaa ja valkoinen, yhdistettyä useimmiten pinkkiin, punaiseen tai johonkin muuhun tehosteväriin.
Viime aikoina on luotu niin sanottu sweet decora, jossa käytetään paljon valkoista ja pastellivärejä, kuten vaaleanpunaista ja -sinistä.
Decora 2000-luvulla

2000-luvulla decora on menettänyt suosiotaan japanilaisessa katukuvassa, mutta se ei merkitse decoran unohtumista. Samaan aikaan kuin decoran suosio on laskenut tyylin kotimaassa, decoran harrastajien määrä länsimaissa on lisääntynyt.
You’ve Got It Bad Girl

| You’ve Got It Bad Girl Quincy Jones |
| --- | --- | --- |

C-kasetin kansikuva
Studioalbumin tiedot
 Julkaistu: 1973
 Formaatti: C-kasetti
 Tyylilaji: pop-jazz, pop-soul, funk
 Kesto: 43.04
 Levy-yhtiö: A&M Records
Quincy Jonesin muut studioalbumit
| Ndeda 1972 | You’ve Got It Bad Girl 1973 | Body Heat 1974 |
You’ve Got It Bad Girl on yhdysvaltalaisen muusikko ja orkesterinjohtaja Quincy Jonesin studioalbumi vuodelta 1973. Levy-yhtiö on Kalifornian Beverly Hillsissä toiminut A&M Records.
Kappaleet

Kappaleet:
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Summer in the City | 4.05 |  |  |  |  |  |  |  |
| 2. | Eyes of Love (instrumentaali)  | 3.28 |  |  |  |  |  |  |  |
| 3. | Tribute to A.F. – Ro A.) Daydreaming  B.) The First Time Ever I Saw Your Face | 7.11 |  |  |  |  |  |  |  |
| 4. | Love Theme from The Getaway (instrumentaali)  | 2.35 |  |  |  |  |  |  |  |
| 5. | Superstition | 4.40 |  |  |  |  |  |  |  |
|  |  | 22.03 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | You’ve Got It Bad Girl | 5.45 |  |  |  |  |  |  |  |
| 2. | Manteca (instrumentaali)  | 8.40 |  |  |  |  |  |  |  |
| 3. | Sanford & Son Theme (instrumentaali)  | 3.05 |  |  |  |  |  |  |  |
| 4. | Chump Change (instrumentaali)  | 3.19 |  |  |  |  |  |  |  |
|  |  | 21.01 |  |  |  |  |  |  |  |
Aiheesta muualla

Quincy Jones / You've Got It Bad Girl www.allmusic.com (englanniksi)
YleXPop

YleXPop (aiemmin Kaisaniemi Pop ja YleX Pop) on YleX-radiokanavan ilmaiskonsertti. Ensimmäinen konsertti oli Ylex:n edeltäjän Radiomafian 10-vuotiskonsertti 10.6.2000 Kaisaniemen puistossa.
Konsertin pitopaikkoina ovat olleet muun muassa Kaisaniemen puisto ja Lasipalatsin aukio Helsingissä. Konsertin ajankohta on ollut yleensä kesäkuun ensimmäinen viikolla. Vuosina 2012 ja 2013 konsertti järjestettiin Tampereen Keskustorilla ja vuosina 2014 ja 2015 Oulun Kauppatorilla.
Tapahtumassa lanseerataan perinteisesti Kesäkumi-kampanjan tunnusbiisi. Vuoden 2024 YleXPop-tapahtuma keskeytettiin rajun ukonilman ja runsaiden sateiden takia, jonka jälkeen kenttä oli täyttynyt vedestä, ja yleisöä ei voitu ottaa turvallisesti paikalle. Tapahtumassa ehti esiintyä kokonaan Bee. Pehmoainon esitys keskeytyi. Pehmoaino esitti kappaleensa "Päivänvaloo" Lauri Haavin kanssa.
YleX:n radiokontti YleXPop-konsertissa Lahdessa kesäkuussa 2017.
Vuoden 2024 YlexPop-lava rajuilman jälkeen